**Referat Bestyrelsesmøde i Lyngbyvejskvarteret 22 februar 2024**

Referent: Per Vagn Jensen

Deltagere:

Simone, Hans Henrik, Klaus, Dorte, Martin, Jannik, Poul, Raghav, Per

Dagsorden:

**Status på TV-Inspektionen (v/Hans Henrik)**

12 blokke startende med de korte ender.

35% af planen er gennemført. Der er forsinkelser, så man forventer med nuværende ressourcer at inspektionen ender midten af juni. Der ses på at øge ressourcerne fra entreprenøren, men afhænger af budgettet herfor. Bestyrelsen besluttede at en forhøjelse af budgettet på 5% er acceptabelt.

Nuværende budget er accepteret øget til 2.2 mDKK inkl. moms, da vi har udvidet undersøgelsen til også at omfattet de private stikledninger. Herudover har der været parkerede biler, der har spærret for gennemførslen. Der er derfor øget med ca. 40 tdKK p.g.a. flytning af biler. Budgetoverskridelsen skyldes at antallet af stik er højere, end der var projekteret, da de private stik er medtaget. Bestyrelsen besluttet dette, da det generelt vil være billigere for ejerne at tage dem nu og ikke skal gøre det selv senere.

Løbende reparationer.

Der laves løbende opdatering af reparationsarbejderne. Nogle skal dækkes af foreningen, andre skal dækkes af ejerne. Dette aftales fra ejendom til ejendom afhængig af skadens placering.

Opdatering af tidsplanen sker via Facebook og på Foreningens Hjemmeside. Her kan man selv følge op på forløbet.

**Forberedelse af Generalforsamlingen (v/Simone)**

Dagsorden:

Standarddagsorden jfr. vedtægterne

1 forslag er modtaget til afstemning på GF vedr. finansiering af kloak, vand og el

Kloakprojektet omtales på GF og der gives en status på forløbet.

GF afholdelse den 15 maj 2024 i Unitarernes Hus på Dag Hammerskjölds Alle som sidst.

**Muren på pladsen**

Forespørgsel til yderligere støjmure ud mod Lyngbyvej i stedet for nuværende træplankeværk. Da der er tale om hegn tilknyttet de enkelte ejendomme, skal udgifter hertil afholdes af ejendommene.

Døren i muren skal renoveres og udføres i kraftigere materialer, hviket skulle være muligt uden at gå på kompromis med dørens udseende. (Jannik)

Vindue slibes for grafitti. (Per undersøger pris)